JY LEES NOU Laaste oomblikke voor vliegtuig huise tref en in vlamme opgaan – kyk video!
Die vliegtuig, ’n Cessna 310, het Maandag in twee huise in Riverside, Kalifornië, vasgevlieg kort nadat dit van die nabygeleë munisipale lughawe opgestyg het.
Video of plane crashing into Riverside home. At least 4 dead but number expected to rise. @KABCRadio pic.twitter.com/XORJZ9pEUO — James Rojas (@JamesRojasKABC) February 28, 2017
Volgens berigte was ’n egpaar en drie tieners aan boord.
3 people died and 2 were hurt in plane crash in Riverside, CA, fire official says. He previously said 4 people died https://t.co/i8xRGHxBLK pic.twitter.com/aR6RzrDrYW — CNN Breaking News (@cnnbrk) February 28, 2017
Drie van die insittendes is opslag dood terwyl die twee oorlewendes in ’n hospitaal vir hul beserings behandel word.
The plane, believed to be Cessna 310, crashed by Riverside Municipal Airport, setting several houses on fire https://t.co/5GynVHCN3J pic.twitter.com/4u6RN4bfOO — RT America (@RT_America) February 28, 2017
Die vyftal was glo in die Riverside-omgewing vir ’n rasieleier-kompetisie by Disneyland. Hulle sou van Riverside, sowat 87 km suidoos van Los Angeles, na San Jose teruggevlieg het. Michael Moore, Riverside se brandweerhoof, sê een van die insittendes is ’n tienermeisie wat met die trefslag uit die vliegtuig geslinger is toe dit in twee breek. Sy het geringe beserings opgedoen en kon die brandweer vertel wat gebeur het. Twee ooggetuies het gesê dat hulle ’n vrou met brandende klere uit een van die huise sien kruip het. Hulle vermoed sy was die vlieënier.
Residents watch as smoke rises from a fire after a plane crashed in Riverside, Calif. https://t.co/YlovsvfNHw — Political Reader (@PoliticalReader) February 28, 2017
Die owerheid moet nog bevestig of die vyftal almal lede van dieselfde gesin is, maar die vrou het ná die botsing glo aanhoudend na haar dogter geroep terwyl omstanders haar gehelp het om weg van die wrak af te kom.
Bella Aguelar, wat in die buurt woon waar die vliegtuig neergestort het, sê benewens die vrou, het sy gesien hoe nog iemand uit die wrak gehaal word. “Hulle het nog geleef, maar het gebrand.”
Shannon Flores, ’n onderwyseres, het die vliegtuig deur haar klaskamervenster gesien.
“Toe ons dit sien verbyvlieg, het ons geweet hier kom moeilikheid,” het sy aan KABC-TV vertel. Kort daarna was daar glo ’n harde slag en groot rookwalms te sien.
Dave Swinfard, wie se huis in die slag gebly het, het omstreeks 20 voor vyf die middag op sy rusbank sit en TV kyk. Hy was alleen tuis met sy katte as geselskap en het glad nie die naderende vliegtuig gehoor nie.
“Ek het net hierdie massiewe slag gehoor en die voorkant van my huis het in duie gestort. Ek het vlamme gesien en oombliklik besef ek moet so gou moontlik uitkom,” het hy gesê. Die vliegtuig het sy huis getref sowat 4,5 m van waar hy gesit het.
Weens die vlamme kon hy nie deur die voordeur ontsnap nie; gelukkig kon hy by die agterdeur uitkom. Maar hy twyfel of sy katte die brand oorleef het.
Van Dave se woonplek – sy grootwordhuis – het feitlik niks oorgebly nie. Al sy besittings het ook in die slag gebly.
Bronne: klta.com, q13fox.com, losangeles.cbslocal.com, pe.com